12. ฐานะการเงินและผลการดำเนินงาน

ก. สรุปรายงานการสอบบัญชี

ผู้สอบบัญชี : สำนักงานไพร้ซวอเตอร์เฮาส์คูเปอร์ส เอบีเอเอส โดย

  นางอโนทัย ลีกิจวัฒนะ ผู้สอบบัญชีรับอนุญาตเลขทะเบียน 3442

สรุปรายงานการสอบบัญชี

จากรายงานการตรวจสอบของผู้สอบบัญชี สำหรับปี สิ้นสุดวันที่ 31 ธันวาคม 2551 ได้รายงาน
อย่างไม่มีเงื่อนไขว่า งบการเงินของบริษัทและบริษัทย่อยแสดงฐานะทางการเงิน ณ วันที่ 31
ธันวาคม 2551 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทโดยถูกต้องตามที่ควร
ในสาระสำคัญตามหลักการบัญชีที่รับรองทั่วไป

ข. สรุปงบการเงินรวม

สรุปฐานะการเงินและผลการดำเนินงานของบริษัทและบริษัทย่อย ในระยะเวลา 3 ปี ที่ผ่านมา

งบการเงินรวมของบริษัทและบริษัทย่อย เปรียบเทียบระหว่างปี 2549 – 2551 (ตามเอกสารแนบ
3)

12.1 ภาพรวมผลการดำเนินงาน

บริษัทและบริษัทย่อยมีผลประกอบการโดยรวมในช่วงปี 2549 และ 2550 ดี โดยมีรายได้เพิ่มขึ้น
อย่างต่อเนื่อง กล่าวคือ ใน ปี 2549 และปี 2550 บริษัทและบริษัทย่อยมีรายได้รวมจำนวน 3,224
ล้านบาท และ 3,310 ล้านบาท ตามลำดับ ซึ่งเพิ่มขึ้นจากปี 2549 คิดเป็นอัตราร้อยละ 2.67
บริษัท และบริษัทย่อยมีกำไรสุทธิสำหรับ ปี 2549 และปี 2550 เท่ากับ 229 ล้านบาท และ 122
ล้านบาท ตามลำดับ ซึ่งคิดเป็นอัตรากำไรสุทธิลดลงจากปี 2549 ร้อยละ 46.72 และในปี 2551
บริษัทและบริษัทย่อยมีรายได้รวมจำนวน 3,728 ล้านบาท เพิ่มขึ้นจากปี 2550 คิดเป็นอัตราร้อยละ
12.59 และมีกำไรสุทธิสำหรับปี 2551 เท่ากับ 217 ล้านบาท
ซึ่งคิดเป็นอัตรากำไรสุทธิเพิ่มขึ้นจากปี 2550 ร้อยละ 78

ตั้งแต่ปี 2549 บริษัทและบริษัทย่อยได้ขยายและพัฒนาธุรกิจอย่างต่อเนื่องโดยทำการปรับปรุง
และซ่อมแซมโรงแรมในเครือดุสิตธานี และดุสิตปริ๊นเซส
เพื่อเพิ่มระดับความสามารถในการให้บริการแก่ลูกค้า เช่น การปิดห้องพักบางส่วนเพื่อปรับปรุง
ซึ่งงานปรับปรุงนั้นได้แล้วเสร็จในปี 2550 นอกจากนี้ บริษัทย่อย ได้ทำการเปิดโรงแรมดุสิตดีทู
เชียงใหม่ ซึ่งเป็นโรงแรมทันสมัยระดับ 5 ดาว ขนาด 130 ห้อง
ภายใต้เครื่องหมายการค้าใหม่ของกลุ่มดุสิตธานี คือ “ดุสิตดีทู (dusitD2)”
ซึ่งโรงแรมดังกล่าวได้เริ่มเปิดให้บริการอย่างเป็นทางการในเดือนพฤศจิกายน 2549

ในปัจจุบัน บริษัทและบริษัทย่อยดำเนินธุรกิจกิจการโรงแรม ซึ่งบริษัทและบริษัทย่อยเป็นเจ้าของ
ทั้งในประเทศและต่างประเทศทั้งสิ้น 9 แห่งและรับจ้างบริหารโรงแรมภายใต้เครื่องหมายการค้า
ดุสิตธานี ดุสิตดีทู และดุสิตปริ๊นเซส รวมทั้งสิ้น 8 แห่ง
นอกเหนือจากธุรกิจโรงแรมซึ่งถือเป็นธุรกิจหลักดังกล่าว
บริษัทและบริษัทย่อยได้พัฒนาธุรกิจอื่นเพื่อเพิ่มแหล่งรายได้และ/หรือสนับสนุนธุรกิจโรงแรมอย่างต่อเนื่อง
ได้แก่

1.  ธุรกิจสถานบริการเพื่อสุขภาพ (สปา) โดย บริษัทย่อยมีสถานบริการเพื่อสุขภาพ 5 แห่ง
    ได้แก่ที่โรงแรมดุสิตธานี กรุงเทพ โรงแรมดุสิตธานี พัทยา โรงแรมดุสิตธานี หัวหิน
    โรงแรมดุสิตดีทู เชียงใหม่ และโรงแรมดุสิตธานี มะนิลา ซึ่งได้รับรางวัลจากหลายสถาบัน
    เพื่อเป็นการรับรองคุณภาพระดับชั้นนำ

2.  ธุรกิจอื่นๆ เช่น วิทยาลัยดุสิตธานีมีโครงการเปิดสอนในระดับปริญญาโท รวมถึง
    การนำหลักสูตรด้านอาหารของ Le Cordon Bleu จาก Le Cordon Bleu Helvetia
    Sarl ซึ่งเป็น
    ผู้ดำเนินกิจการด้านโรงเรียนสอนศิลปการประกอบอาหารสไตล์ฝรั่งเศสที่มีชื่อเสียงระดับนานาชาติมาใช้ร่วมกับหลักสูตรของวิทยาลัยดุสิตธานี

3.  ธุรกิจอาคารพาณิชย์ให้เช่าซึ่งบริษัทได้ทำการปรับปรุงและตกแต่งอาคารดังกล่าวเพื่อเพิ่ม
    อัตราค่าเช่า รวมไปถึงการวางผังใหม่ให้แต่ละห้องมีพื้นที่ให้เช่ามากขึ้น

4.  ธุรกิจฝึกอบรม บริษัทได้ทำสัญญาร่วมมือกับมหาวิทยาลัยฮาวายแห่งมามานัว
    เพื่อร่วมกันพัฒนาหลักสูตรการสอน เปิดอบรมให้แก่พนักงานบริษัทในเครือ รวมถึงบุคคลทั่วไป

5.  โรงเรียนสอนประกอบอาหาร เลอ กอร์ดอง เบลอ ดุสิต
    ซึ่งเป็นกิจการร่วมค้าระหว่างบริษัทกับ Le Cordon Bleu Helvetia Sarl
    ได้เปิดสอนอย่างเป็นทางการในเดือน สิงหาคม 2550 โดยมีนักเรียนในช่วงแรกประมาณ 75–
    90 คนต่อภาคการศึกษา และในปี 2551 มีนักเรียน ประมาณ 125 – 130
    คนต่อภาคการศึกษา

12.2 การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

รายได้

บริษัทและบริษัทย่อยมีรายได้จากการประกอบกิจการโรงแรม
และการให้บริการรับจ้างบริหารโรงแรมซึ่งเป็นรายได้หลัก และมีรายได้อื่นๆ เช่น ดอกเบี้ยรับ
รายได้อื่นๆ เช่น ค่าเช่าร้านค้าในโรงแรม ค่าสิ่งพิมพ์โฆษณา
ค่าการตลาดที่เกี่ยวข้องกับการบริหารโรงแรม เป็นต้น สัดส่วนของรายได้รวมของบริษัท และ
บริษัทย่อยสามารถสรุปได้ดังนี้

หน่วย: พันบาท

+------------------------------+---------+---------+---------+---------+
|                              | ปี 2550  |         | ปี 2551  |         |
+------------------------------+---------+---------+---------+---------+
| โครงสร้างรายได้                | รายได้   | ร้อยละ   | รายได้   | ร้อยละ   |
+------------------------------+---------+---------+---------+---------+
| 1.                           |         |         |         |         |
| รายได้จากการขายและการให้บริการ  |         |         |         |         |
+------------------------------+---------+---------+---------+---------+
|   ก. รายได้จากกิจการโรงแรม     | 2,      | 90.19   | 3,      | 84.04   |
|                              | 985,671 |         | 133,053 |         |
+------------------------------+---------+---------+---------+---------+
|   ข. รายได้จากธุรกิจอาคารให้เช่า  | 40,703  | 1.23    | 64,065  | 1.72    |
+------------------------------+---------+---------+---------+---------+
|   รวม                        | 3,      | 91.42   | 3,      | 85.76   |
|                              | 026,374 |         | 197,118 |         |
+------------------------------+---------+---------+---------+---------+
| 2. รายได้ค่าบริหารโรงแรม        | 118,770 | 3.59    | 115,579 | 3.10    |
+------------------------------+---------+---------+---------+---------+
| 3. กำไรจากการขายที่ดิน อาคาร    | 1,768   | 0.05    | 244,532 | 6.56    |
| และอุปกรณ์                     |         |         |         |         |
+------------------------------+---------+---------+---------+---------+
| 4. รายได้อื่น                   | 161,915 | 4.94    | 170,542 | 4.58    |
+------------------------------+---------+---------+---------+---------+
|   รวมรายได้                   | 3,      | 100.00  | 3,      | 100.00  |
|                              | 308,827 |         | 727,771 |         |
+------------------------------+---------+---------+---------+---------+

ตั้งแต่ปลายไตรมาสที่ 2 บริษัทและบริษัทย่อยได้รับผลกระทบจากการชะลอตัวด้านเศรษฐกิจ
ในประเทศ ราคาน้ำมันที่เพิ่มขึ้น จนกระทั่งไตรมาสที่ 3
เกิดภาวะเศรษฐกิจโลกชะลอตัวลงจากปัญหาทางการเงินของสหรัฐอเมริกาที่ส่งผลกระทบไปทั้งยุโรปและเอเชีย
นอกจากนี้มีปัจจัยที่มีผลกระทบรุนแรง ต่อธุรกิจโรงแรม และการท่องเที่ยว ได้แก่
สถานการณ์ทางการเมืองภายในประเทศที่เริ่มก่อตัวในไตรมาสที่ 2 และรุนแรงขึ้นเรื่อยๆ
โดยเฉพาะเหตุการณ์ปิดสนามบินภูเก็ตในปลายเดือนสิงหาคม
จนกระทั่งการปิดสนามบินสุวรรณภูมิและดอนเมือง ในเดือนพฤศจิกายน
ซึ่งเป็นช่วงฤดูการท่องเที่ยวที่จะมีนักท่องเที่ยวเดินทางเข้ามาเที่ยวในประเทศไทยจำนวนมาก
เหตุการณ์ดังกล่าวส่งผลกระทบกับรายได้ของบริษัทและบริษัทย่อย ดังนี้

1. รายได้จากการขายและการให้บริการ

1.1 รายได้จากการขายและการให้บริการจากในประเทศ
ส่วนใหญ่มาจากธุรกิจโรงแรมซึ่งเป็นโรงแรมในกลุ่มดุสิต กลุ่มรอยัล ปริ๊นเซส และดุสิตดีทู
นอกจากนี้ยังมีรายได้จากกิจการอื่นๆ ประกอบด้วยกิจการ อาคารพาณิชย์ ซึ่งปรับปรุงแล้วเสร็จ
และมีการปรับอัตราค่าเช่า เมื่อปลายปี 2550 สถานสุขภาพ ฝึกอบรม
และกิจการสอนการประกอบอาหาร เริ่มเปิดสอนตั้งแต่ สิงหาคม 2550 ในปี 2551
รายได้ดังกล่าวเพิ่มขึ้นจากปีก่อน แบ่งเป็นรายไตรมาส ดังนี้

สำหรับไตรมาสแรกสิ้นสุดวันที่ 31 มีนาคม 2551
มีรายได้จากการขายและการให้บริการเพิ่มขึ้นจากงวดเดียวกันของปีก่อน จำนวน 31.65 ล้านบาท
คิดเป็นร้อยละ 4 ส่วนไตรมาสที่ 2 สิ้นสุดวันที่ 30 มิถุนายน 2551
มีรายได้จากการขายและการให้บริการเพิ่มขึ้นจากงวดเดียวกันของปีก่อนจำนวน 73.60
ล้านบาทคิดเป็นร้อยละ 15 หลังจากผลกระทบจากสาเหตุข้างต้นส่งผลให้ไตรมาสที่ 3 สิ้นสุด 30
กันยายน 2551 มีรายได้จากการขายและการให้บริการเพิ่มขึ้นจากงวดเดียวกันของปีก่อนจำนวน
29.97 ล้านบาทคิดเป็นร้อยละ 5 ซึ่งเพิ่มขึ้นในสัดส่วนที่ลดลงจากงวดก่อน
แต่ผลกระทบที่รุนแรงจากปิดสนามบินดังกล่าวทำให้ไตรมาสที่ 4
มีรายได้จากการขายและการให้บริการลดลงจากงวดเดียวกันของปีก่อนจำนวน 129.64
ล้านบาทคิดเป็นร้อยละ 17 อย่างไรก็ตามเมื่อรวมรายได้จากการขายและการให้บริการของทั้งปี
2551 เพิ่มขึ้นจากปีก่อนจำนวน 2.58 ล้านบาท

1.2 รายได้จากการขายและการให้บริการจากต่างประเทศ ที่ประเทศฟิลิปปินส์ คือโรงแรมดุสิตธานี
มะนิลา หลังจากมีการปรับปรุงโรงแรมเมื่อกลางปี 2549 และแล้วเสร็จเมื่อปลายปี 2550 ในปี
2551 มีรายได้เพิ่มขึ้นจากปีก่อนจำนวน 168.17 ล้านบาทคิดเป็นร้อยละ 34

จากสาเหตุดังกล่าวส่งผลให้โรงแรมสามารถมีรายได้เพิ่มขึ้น และลดลงจากปีก่อน ดังนี้

-   กลุ่มโรงแรมที่อยู่ภายใต้บริษัท มีรายได้ลดลง 31.10 ล้านบาท ประกอบด้วย

โรงแรมดุสิตธานี กรุงเทพ สามารถทำรายได้เพิ่มขึ้น 15.27 ล้านบาท คิดเป็นร้อยละ 1.74

โรงแรมดุสิตธานี พัทยา มีรายได้ ลดลง จำนวน 33.20 ล้านบาท คิดเป็นร้อยละ 6.43

โรงแรมดุสิตธานี หัวหิน มีรายได้ลดลง จำนวน 13.17 ล้านบาท คิดเป็นร้อยละ 3.47

-   กลุ่มโรงแรมที่อยู่ภายใต้บริษัทย่อย มีรายได้เพิ่มขึ้น 150.42 ล้านบาท ประกอบด้วย

โรงแรมดุสิตธานี มะนิลา เมื่อเดือนกรกฎาคม 2549
มีการปรับปรุงตกแต่งโรงแรมและแล้วเสร็จในปลายปี 2550 มีผลทำให้รายได้เพิ่มขึ้น จำนวน
168.17 ล้านบาท คิดเป็นร้อยละ 33.75

โรงแรมในกลุ่มดุสิตปริ๊นเซส ประกอบด้วย รงแรมรอยัล ปริ๊นเซส หลานหลวง โรงแรมดุสิตปริ๊นเซส
ศรีนครินทร์ โรงแรมรอยัล ปริ๊นเซส เชียงใหม่ และโรงแรมดุสิตปริ๊นเซส โคราช ในปี 2551
มีรายได้ลดลงจำนวน 12.87 ล้านบาท คิดเป็นร้อยละ 2.32

โรงแรมดุสิตดีทู เชียงใหม่ อยู่ภายใต้บ. ดุสิตโฮเต็ล แอนด์ รีสอร์ท
ซึ่งเป็นโรงแรมแบรนด์ใหม่ของเครือดุสิต ได้เปิดดำเนินการอย่างเป็นทางการในเดือน พฤศจิกายน
2549 ในปี 2551 มีรายได้ลดลงจำนวน 4.88 ล้านบาท คิดเป็นร้อยละ 4.20

-   เทวารัณย์ สปา ประกอบธุรกิจบริการสถานสุขภาพ โดยใช้ชื่อเทวารัณย์ สปา
    ซึ่งมีชื่อเสียงเป็นสปา ชั้นนำ และได้รับความนิยมจากลูกค้าทั้งในประเทศและต่างประเทศ
    ปัจจุบันมี 5 แห่ง คือ กรุงเทพ พัทยา ชะอำ/หัวหิน เชียงใหม่ และมะนิลา

ในปี 2551 รายได้จากกิจการสปาลดลง 1.91 ล้านบาท คิดเป็นร้อยละ 7.43

-   บ. ดุสิต เพื่อพัฒนาผู้บริหาร
    ประกอบกิจการฝึกอบรมพัฒนาบุคลากรซึ่งถือว่าเป็นหัวใจสำคัญต่อธุรกิจการบริการ
    โดยบริษัทได้ตั้งบริษัทฝึกอบรมเพื่อดำเนินการจัดฝึกอบรมให้กับพนักงานในกลุ่มบริษัท
    และบริษัทย่อย และบุคคลทั่วไป มีรายได้เพิ่มขึ้นจากปี 2550 จำนวน 0.73 ล้านบาท
    คิดเป็นร้อยละ 32.33

-   บ. เลอ กอร์ดอง เบลอ ดุสิต
    เป็นกิจการร่วมค้าประกอบกิจการเป็นโรงเรียนสอนประกอบอาหาร แบบฝรั่งเศส
    ได้เริ่มเปิดสอนในเดือนสิงหาคม 2550 มีส่วนแบ่งรายได้ในงบการเงินสำหรับปี 2551 จำนวน
    44.48 ล้านบาท เพิ่มขึ้นจากปีก่อน 29.25 ล้านบาท คิดเป็นร้อยละ 191.94

รายได้จากการขายและการให้บริการ สามารถวิเคราะห์ตามประเภทของรายได้ ได้ดังนี้

1)  รายได้จากกิจการโรงแรม

รายได้หลักจากกิจการโรงแรมประกอบด้วยรายได้ค่าห้องพัก รายได้จากค่าอาหารและเครื่องดื่ม
บริษัทและบริษัทย่อยมีรายได้ค่าห้องพักสำหรับปี 2551 จำนวน 1,738.12 ล้านบาท เพิ่มขึ้นจากปี
2550 จำนวน 62.17 ล้านบาท เนื่องจากโรงแรมในกลุ่มมีอัตราเข้าพักเฉลี่ย (Average
Occupancy Rate) และอัตราค่าห้องพักโดยเฉลี่ย (Average Room Rate) สูงขึ้น
เพราะแต่ละโรงแรมในกลุ่มเปิดให้ดำเนินการได้เต็มที่ สำหรับปี 2551
รายได้ค่าห้องพักส่วนใหญ่มาจากโรงแรมดุสิตธานี กรุงเทพ โรงแรมดุสิตธานี พัทยา
โรงแรมดุสิตธานี หัวหิน และโรงแรมกลุ่มดุสิตปริ๊นเซส ซึ่งมีรายได้รวมกันมากกว่าร้อยละ 46
ของรายได้รวม

ในอนาคต หากไม่มีเหตุการณ์ร้ายแรงจากภายนอกที่กระทบต่อการท่องเที่ยวอย่างเช่นในปี 2551แล้ว
โดยรวมอัตราเข้าพักเฉลี่ย (Average Occupancy Rate) และอัตราค่าห้องพักโดยเฉลี่ย
(Average Room Rate) แต่ละโรงแรมของบริษัทและบริษัทย่อยน่าจะมีแนวโน้มที่มีอัตราดีขึ้น
โดยเฉพาะอย่างยิ่งโรงแรมหลักของบริษัทและบริษัทย่อยที่ได้มีการปรับปรุงใหญ่ในเรื่องของห้องพักและสิ่งอำนวยความสะดวกอย่างต่อเนื่องในช่วง
2 ถึง 3 ปีที่ผ่านมาแล้ว และรวมถึงโรงแรมที่เพิ่งเปิดดำเนินการ คือ โรงแรมดุสิตดีทู เชียงใหม่

อาหารและเครื่องดื่มเป็นส่วนหนึ่งซึ่งสร้างรายได้ให้แก่กลุ่มดุสิตธานีถึงร้อยละ 18.84
ของรายได้รวมในปี 2551 บริษัทและบริษัทย่อยมีรายได้จากค่าอาหารและเครื่องดื่มเท่ากับ
1,192.60 ล้านบาทเพิ่มขึ้นอย่างต่อเนื่องเป็นจำนวน 58.49 ล้านบาท คิดเป็นร้อยละ 5.16

ข) รายได้จากธุรกิจอาคารให้เช่า

รายได้จากธุรกิจอาคารให้เช่าสำหรับปี 2551 มีจำนวน 64.07 ล้านบาท ซึ่งคิดเป็นร้อยละ 1.72
ของรายได้รวม เพิ่มขึ้นจากปี 2550 จำนวน 23.36 ล้านบาท คิดเป็นร้อยละ 57.40
สืบเนื่องจากปี 2550 การปรับปรุงตกแต่งอาคารแล้วเสร็จ
ทำให้บริษัทสามารถคิดค่าเช่าและค่าบริการต่อตารางเมตรเพิ่มขึ้น และ มีผู้เช่าเต็มพื้นที่เช่าอาคาร
ทำให้รายได้จากธุรกิจอาคารให้เช่าเพิ่มขึ้นอย่างมาก อาคารให้เช่าของบริษัทมีอยู่ 2 อาคาร คือ
อาคารพาณิชย์ดุสิตธานี ซึ่งตั้งอยู่บริเวณเดียวกับโรงแรมดุสิตธานี กรุงเทพ และอาคารรมณีย์คอร์ท
ซึ่งตั้งอยู่ที่จังหวัดเชียงใหม่

2. รายได้จากการรับจ้างบริหารโรงแรม

รายได้จากการรับจ้างบริหารโรงแรมของบริษัทประกอบด้วยรายได้จากการรับจ้างบริหารโรงแรมภายใต้เครื่องหมายการค้า
ดุสิตธานี ดุสิตปริ๊นเซส ดุสิตดีทู ดุสิตเทวารัณย์ และดุสิตเรสซิเด้นซ์

ในปี 2551 บริษัทมีรายได้รวมจากการบริหารโรงแรมเท่ากับ 115.58 ล้านบาทลดลงจากปี 2550
จำนวน 3.19 ล้านบาท คิดเป็นร้อยละ 2.69
ซึ่งเป็นรายได้ที่มาจากการบริหารโรงแรมภายใต้แบรนด์ดุสิตธานี รวม 6 แห่ง เท่ากับ 109.51
ล้านบาท และดุสิต ปริ๊นเซส รวม 2 แห่ง เท่ากับ 6.07 ล้านบาท ตามลำดับ
ซึ่งคิดเป็นสัดส่วนร้อยละ 94.75 และร้อยละ 5.25 ของรายได้รวมจากการรับจ้างบริหารโรงแรม
ทั้งนี้เนื่องจากผลประกอบการของโรงแรมที่รับจ้างบริหารในประเทศได้รับผลกระทบทางเศรษฐกิจเช่นเดียวกันกับโรงแรมที่บริษัทเป็นเจ้าของ

3. กำไรจากการขายที่ดิน อาคาร และอุปกรณ์

ในเดือนพฤษภาคม และสิงหาคม 2551 บริษัทได้ขายที่ดินจังหวัดเชียงใหม่ ทำให้มีกำไรจากการ
ขายที่ดิน จำนวน 243.09 ล้านบาท หลังหักค่าใช้จ่ายและภาษีเงินได้แล้ว
คงเหลือเป็นกำไรจากการขายที่ดิน-สุทธิ จำนวน 170.16 ล้านบาท

4. รายได้อื่น

รายได้อื่นของบริษัทและบริษัทย่อยประกอบด้วยดอกเบี้ยรับ เงินปันผลรับ รายได้ค่าเช่าร้านค้า
ในโรงแรม และรายได้อื่นๆ ที่เกี่ยวเนื่องกับการประกอบกิจการรับจ้างบริหาร เช่น ค่าจัดพิมพ์
ค่าการตลาด ค่าจัดซื้อ เป็นต้น ในปี 2551 บริษัทและบริษัทย่อยมีรายได้อื่นเท่ากับ 170.54
ล้านบาท เพิ่มขึ้น 6.96 ล้านบาท คิดเป็นร้อยละ 4.26

ค่าใช้จ่าย

1. ต้นทุนการขายและบริการในกิจการโรงแรม

ต้นทุนขายและบริการในกิจการโรงแรมและธุรกิจอาคารให้เช่า
ของบริษัทและบริษัทย่อยประกอบด้วยส่วนหลักๆ ได้แก่ ต้นทุนทางตรงที่เกี่ยวกับการให้บริการห้องพัก
เช่น ค่าใช้จ่ายเกี่ยวกับห้องพัก ค่าบำรุงซ่อมแซมทรัพย์สินโรงแรม ค่าพลังงาน
ค่าเงินเดือนและสวัสดิการพนักงานในแผนกที่เกี่ยวข้อง และ ต้นทุนค่าอาหารและเครื่องดื่ม สำหรับปี
2551 ต้นทุนขายและบริการมีจำนวน 1,698.69 ล้านบาท คิดเป็นร้อยละ 53.13
ของรายได้จากการขายและการให้บริการ ซึ่งมีสัดส่วนใกล้เคียงกับปี 2550
ที่มีต้นทุนขายและการให้บริการจำนวน 1,602.82 ล้านบาท คิดเป็นร้อยละ 52.96
ของรายได้จากการขายและการให้บริการ

กำไรขั้นต้น

บริษัทและบริษัทย่อยมีกำไรขั้นต้นโดยรวมสำหรับปี 2550 เท่ากับ 1,423.55 ล้านบาท
คิดเป็นร้อยละ 47.04 ของรายได้จากการขายและการให้บริการ และสำหรับปี 2551 เท่ากับ
1,498.43 ล้านบาท คิดเป็น อัตราร้อยละ 46.87 ของรายได้จากการขายและการให้บริการ

2. ค่าใช้จ่ายในการขายและบริหาร

บริษัทและบริษัทย่อยมีค่าใช้จ่ายในการขายและบริหาร ได้แก่ ค่าเงินเดือนและสวัสดิการพนักงาน
ค่าใช้จ่ายด้านการโฆษณา การตลาด และการส่งเสริมการขาย และ
ค่าภาษีโรงเรือนและค่าประกันภัย เป็นต้น สำหรับปี 2551 มีจำนวน 1,027.20 ล้านบาท
คิดเป็นร้อยละ 27.56 ของรายได้รวม สำหรับปี 2550 มีจำนวน 922.35 ล้านบาท คิดเป็น
ร้อยละ 27.86 ของรายได้รวม

สาเหตุใหญ่เกิดจากค่าใช้จ่ายในการโฆษณาประชาสัมพันธ์เครื่องหมายการค้าใหม่ต่อเนื่องจากปีก่อน
ค่าใช้จ่ายในการพัฒนาระบบการจองห้องพักส่วนกลาง
ค่าใช้จ่ายในการศึกษาโครงการลงทุนและพัฒนา และการว่าจ้างบุคลากรเพิ่มขึ้นทั้งในประเทศ
และต่างประเทศที่สำนักงานตัวแทนประเทศสหรัฐอาหรับ เอมิเรตส์
เพื่อรองรับการขยายธุรกิจรับบริหารโรงแรมที่จะเพิ่มขึ้นในอนาคต นอกจากนี้มีค่าใช้จ่ายต่างๆ
ของบริษัท เลอ กอร์ดอง เบลอ ดุสิต จำกัด
ซึ่งประกอบกิจการโรงเรียนสอนทำอาหารที่จัดตั้งขึ้นเมื่อวันที่ 11 สิงหาคม 2549 และเปิดสอนตั้งแต่
สิงหาคม 2550

3. ค่าเสื่อมราคาและค่าตัดจำหน่าย

ค่าเสื่อมราคาและค่าตัดจำหน่ายเป็นค่าใช้จ่ายหลักที่ไม่เป็นเงินสดของบริษัทและบริษัทย่อย
เนื่องจากอาคาร และอุปกรณ์เป็นสินทรัพย์หลักที่ใช้ในการดำเนินกิจการโรงแรม บริษัท
และบริษัทย่อยคำนวณค่าเสื่อมราคาสำหรับอาคารและอุปกรณ์โรงแรม ส่วนปรับปรุงที่ดินและอาคาร
และค่าตัดจำหน่ายสำหรับค่าเช่าที่ดินและอาคารจ่ายล่วงหน้าสำหรับที่ดินที่ตั้งโรงแรมดุสิตธานี
กรุงเทพ หลังการปรับปรุงตกแต่งโรงแรม ในกลุ่มดุสิตธานี ทั้งในประเทศและต่างประเทศ และ
กลุ่มดุสิตปริ๊นเซส เสร็จสิ้นแล้ว ทำให้บริษัท และ บริษัทย่อยมีค่าเสื่อมราคา
และค่าตัดจำหน่ายสำหรับปี 2551 จำนวน 602.39 ล้านบาท เพิ่มขึ้นจากปี 2550 จำนวน 82.16
ล้านบาท เพิ่มขึ้นร้อยละ 15.79

4. ดอกเบี้ยจ่าย

สำหรับปี 2551 บริษัทและบริษัทย่อยมีดอกเบี้ยจ่ายจำนวน 72.20 ล้านบาท ลดลงจากปี 2550
จำนวน 15.33 ล้านบาท รายการดังกล่าวเป็นดอกเบี้ยจ่ายให้สถาบันการเงินสำหรับเงินกู้ยืมที่บริษัท
และบริษัทย่อยกู้ยืมมาเพื่อปรับปรุงตกแต่งโรงแรม และเพื่อเป็นเงินทุนหมุนเวียน
ในระหว่างปีที่ผ่านมาบริษัท และบริษัทย่อย มีการจ่ายคืนเงินกู้บางส่วน จึงทำให้มีดอกเบี้ยจ่ายลดลง

5. ภาษีเงินได้

บริษัทและบริษัทย่อยมีการคำนวณภาษีเงินได้จากกำไรสุทธิหลังจากหักรายได้ที่ไม่ต้องนำมาคำนวณเพื่อเสียภาษีเงินได้และบวกกลับค่าใช้จ่ายที่ไม่อนุญาตให้ถือเป็นค่าใช้จ่ายคำนวณภาษีเงินได้
สำหรับปี 2551 บริษัท และบริษัทย่อยมีภาษีเงินได้จำนวน 95.57 ล้านบาท เพิ่มขึ้นจากปี 2550
จำนวน 55.53 ล้านบาท ส่วนใหญ่เป็นกำไรจากการขายที่ดินที่จังหวัดเชียงใหม่

กำไรสุทธิ

ในปี 2551 บริษัทและบริษัทย่อยมีกำไรสุทธิเท่ากับ 216.63 ล้านบาท เพิ่มขึ้นจำนวน 94.69
ล้านบาท เมื่อเทียบกับปี 2550 ซึ่งมีจำนวน 121.94 ล้านบาท เนื่องจากสาเหตุหลัก ดังต่อไปนี้

1.  กำไรจากการขายที่ดิน หลังหักค่าใช้จ่ายและภาษีเงินได้แล้ว
    มีกำไรจากการขายที่ดินสุทธิจำนวน 170.16 ล้านบาท

2.  ค่าใช้จ่ายในการขายและบริหารจำนวน 1,027.20 ล้านบาทเพิ่มขึ้นจากปีก่อน 104.85
    ล้านบาท

3.  การเพิ่มขึ้นของค่าเสื่อมราคาและค่าตัดจำหน่ายของบริษัทและบริษัทย่อยจาก 520.24
    ล้านบาทในปี 2550 เป็น 602.39 ล้านบาทในปี 2551

4.  ดอกเบี้ยจ่ายที่ลดลงจาก 87.53 ล้านบาทในปี 2550 เป็น 72.20 ล้านบาทในปี 2551

    อัตราผลตอบแทนต่อผู้ถือหุ้น

บริษัทและบริษัทย่อยมีอัตราผลตอบแทนต่อผู้ถือหุ้นในปี 2550 และปี 2551 เท่ากับร้อยละ 3.15
และร้อยละ 5.54

บริษัทมีการจ่ายเงินปันผลให้แก่ผู้ถือหุ้นอย่างต่อเนื่อง และมีนโยบายในการจ่ายเงินปันผลในอัตรา
ไม่ต่ำกว่าร้อยละ 50 ของกำไรสุทธิต่อหุ้น บริษัทจ่ายเงินปันผลประจำปี 2550 เป็นจำนวนเงินทั้งสิ้น
85.00 ล้านบาท และงวดครึ่งปีแรกของปี 2551 จำนวนเงิน 42.50 ล้านบาท

12.2.2 การวิเคราะห์ฐานะการเงิน

สินทรัพย์รวม

ณ วันที่ 31 ธันวาคม 2550 และ 2551 บริษัทและบริษัทย่อยมีสินทรัพย์รวม 6,515.22
ล้านบาทและ 5,940.20 ล้านบาท ตามลำดับ ลดลงจำนวน 575.02 ล้านบาท คิดเป็นร้อยละ
8.83 ในส่วนของสินทรัพย์หมุนเวียน 837.52 ล้านบาทลดลงจากปีก่อนคิดเป็นร้อยละ 17
ปัจจัยหลักเกิดจากเงินสดเงินฝากธนาคาร และเงินลงทุนชั่วคราวลดลง
จากการนำไปชำระคืนเงินกู้และใช้ในการปรับปรุงตกแต่งโรงแรม และสินทรัพย์ ไม่หมุนเวียน
5,102.67 ล้านบาทลดลงจากปีก่อนคิดเป็นร้อยละ 7 เกิดจากการขายที่ดินที่จังหวัดเชียงใหม่
ค่าเสื่อมราคาสะสมที่เพิ่มขึ้น ตัดจำหน่ายค่าเช่าที่ดินและอาคารจ่ายล่วงหน้า
และเงินลงทุนในหลักทรัพย์ ในตลาดหลักทรัพย์แห่งประเทศไทยที่มีราคาตลาดต่ำลง ประกอบด้วยดังนี้

เงินสดและรายการเทียบเท่าเงินสด

ณ วันที่ 31 ธันวาคม 2550 และ 2551 เงินสดและรายการเทียบเท่าเงินสดเท่ากับ 418.42
ล้านบาทและ 324.76 ล้านบาท ตามลำดับ ลดลงจากปีก่อน จำนวน 93.66 ล้านบาท เนื่องจาก
บริษัทและบริษัทย่อย ได้ปรับปรุงตกแต่งโรงแรมในเครือ
ซึ่งต้องใช้เงินจึงมีการกู้ยืมเงินจากสถาบันการเงินในระหว่างปี และ
ในขณะเดียวกันได้มีการจ่ายชำระคืนเงินกู้ยืมจากสถาบันการเงินก่อนและตามที่กำหนดในสัญญาเงินกู้ยืมด้วย

ลูกหนี้การค้า

ณ วันที่ 31 ธันวาคม 2550 และ 2551 บริษัทและบริษัทย่อย มีลูกหนี้การค้า - สุทธิ เท่ากับ
179.26 ล้านบาท และ 201.20 ล้านบาท ตามลำดับ
ลูกหนี้การค้าลดลงเนื่องจากอัตราการเข้าพักในโรงแรมในไตรมาสที่ 4 ลดลง
ที่เกิดจากผลกระทบที่รุนแรงจากปิดสนามบิน รายได้จากการขายและการให้บริการจึงลดลง
ซึ่งมีลูกหนี้ แยกตามอายุหนี้ที่ค้างชำระสรุปได้ดังนี้

หน่วย: ล้านบาท

  ------------------------------- ------------- ------------- ------------
  ยอดหนี้ที่ค้างชำระ                   31 ธ.ค. 49    31 ธ.ค. 50    31 ธ.ค. 51

  - ต่ำกว่า 3 เดือน                  188.56        198.06        172.91

  - มากกว่า 3 เดือน ขึ้นไป            11.51         11.05         17.06

  รวมลูกหนี้การค้า                    200.07        209.11        189.97

  หัก ค่าเผื่อหนี้สงสัยจะสูญ              (7.83)        (7.91)        (10.71)

  ลูกหนี้การค้า - สุทธิ                 192.24        201.20        179.26
  ------------------------------- ------------- ------------- ------------

บริษัทและบริษัทย่อยมีนโยบายตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเก็บเงินไม่ได้
ตามจริง โดยประมาณจากประสบการณ์ในการเก็บหนี้ การวิเคราะห์ฐานะของลูกหนี้แต่ละราย
รวมถึง ความคืบหน้าในการติดตามหนี้ดังกล่าว

ณ วันที่ 31 ธันวาคม 2551 บริษัทและบริษัทย่อยมียอดลูกหนี้ที่ค้างชำระเกินกว่า 3 เดือนขึ้นไป
จำนวน 17.06 ล้านบาท ซึ่งโดยส่วนใหญ่เป็นลูกหนี้ที่เป็นตัวแทนจำหน่าย (Agents)
บริษัทและบริษัทย่อย มีการตั้งค่าเผื่อหนี้สงสัยจะสูญจำนวน 10.71 ล้านบาท
ซึ่งคาดว่าเพียงพอสำหรับการดำเนินงาน

สินค้าคงเหลือ

ณ วันที่ 31 ธันวาคม 2550 และ 2551 บริษัทและบริษัทย่อย มีสินค้าคงเหลือเท่ากับ 69.08
ล้านบาท และ 66.80 ล้านบาท ตามลำดับ
โดยสินค้าคงเหลือส่วนใหญ่ประกอบด้วยอาหารและเครื่องดื่ม วัสดุแผนกช่างและวัสดุอื่นๆ

ที่ดิน อาคารและอุปกรณ์ – สุทธิ และค่าเช่าที่ดินและอาคารจ่ายล่วงหน้า - สุทธิ

ณ วันที่ 31 ธันวาคม 2550 และ 2551 บริษัทและบริษัทย่อยมีที่ดิน อาคารและอุปกรณ์ - สุทธิ
เท่ากับ 4,087.24 ล้านบาท และ 3,855.48 ล้านบาท ตามลำดับ
และมีค่าเช่าที่ดินและอาคารจ่ายล่วงหน้าเท่ากับ 685.12ล้านบาท และ 759.18 ล้านบาท
ตามลำดับสาเหตุที่ลดลงนั้นเกิดจากค่าเสื่อมราคาและค่าตัดจำหน่ายในระหว่างปี

หนี้สินรวม

ณ วันที่ 31 ธันวาคม 2550 และ 2551 บริษัทและบริษัทย่อยมีหนี้สินรวม 2,401.48 ล้านบาท และ
1,804.66 ล้านบาท ตามลำดับ ลดลงจำนวน 596.82 ล้านบาท
เนื่องจากการชำระกู้ยืมเงินจากสถาบันการเงิน ที่กู้ยืมมาเพื่อทำการปรับปรุงตกแต่งโรงแรมต่างๆ
และเพื่อเป็นเงินทุนหมุนเวียนในระหว่างปี

ณ วันที่ 31 ธันวาคม 2551 รายละเอียดของเงินกู้ยืม สรุปได้นี้

  หน่วย: ล้านบาท

+----------------------------------+-----------+----------+------------+
|                                  | วงเงินกู้ยืม  | ยอดคงค้าง | อัตราดอกเบี้ย |
+----------------------------------+-----------+----------+------------+
| 1.  เงินเบิกเกินบัญชี                 | 148.00    | 1.44     | MOR        |
+----------------------------------+-----------+----------+------------+
| 2.  เงินกู้ยืมระยะสั้น                 |           |          |            |
+----------------------------------+-----------+----------+------------+
| -   บมจ. ดุสิตธานี                  | 300.00    | -        | -          |
+----------------------------------+-----------+----------+------------+
| -   บมจ. ดุสิตธานี                  | 450.00    | 237.00   | MMR        |
+----------------------------------+-----------+----------+------------+
| -   บมจ. ดุสิตธานี                  | 450.00    | -        | -          |
+----------------------------------+-----------+----------+------------+
| -   บมจ. รอยัล ปริ๊นเซส             | 200.00    | -        | -          |
+----------------------------------+-----------+----------+------------+
| -   Philippine Hoteliers, Inc.   | 36.84     | 18.42    | 7.6135     |
|     (1)                          |           |          |            |
+----------------------------------+-----------+----------+------------+
| 3.  เงินกู้ยืมระยะยาว                |           |          |            |
+----------------------------------+-----------+----------+------------+
| -   บมจ. ดุสิตธานี                  | 1,000.00  | 430.00   | 4.125%     |
+----------------------------------+-----------+----------+------------+
| -   บ. ดุสิตโฮเต็ล แอนด์ รีสอร์ท       | 400.00    | 232.00   | 4.125%     |
+----------------------------------+-----------+----------+------------+
| -   Philippine Hoteliers, Inc.   | ** 375.74 | 375.74   | 6.7654%    |
|     (2)                          |           |          |            |
+----------------------------------+-----------+----------+------------+
| รวม                              | 3,360.58  | 1,294.60 |            |
+----------------------------------+-----------+----------+------------+

(1) วงเงินกู้ยืมระยะสั้นของ Philippine Hoteliers, Inc. เท่ากับ 50 ล้านเปโซ

(2) วงเงินกู้ยืมระยะยาวของ Philippine Hoteliers, Inc. เท่ากับ 510 ล้านเปโซ

ส่วนของผู้ถือหุ้น

ณ วันที่ 31 ธันวาคม 2550 และ 2551 ส่วนของผู้ถือหุ้นของบริษัทเท่ากับ 3,876.68 ล้านบาท
และ 3,908.28 ล้านบาท ตามลำดับ และ ณ วันที่ 31 ธันวาคม 2551
บริษัทมีกำไรสะสมที่ยังไม่ได้จัดสรรเท่ากับ 1,352.99 ล้านบาท

ณ วันที่ 31 ธันวาคม 2551 หุ้นสามัญซื้อคืนที่แสดงในงบดุลเป็นหุ้นที่ บ. ดุสิตธานี
พร็อพเพอร์ตี้ส์(เดิมชื่อ บ. ดุสิตธานี อินเตอร์เนชั่นแนล) ถือหุ้นสามัญของบริษัทเป็นจำนวน
471,500 หุ้น ซึ่งมีมูลค่าตามบัญชีเท่ากับ 15.74 ล้านบาท

กระแสเงินสด

บริษัทและบริษัทย่อยมีกระแสเงินสดจากการดำเนินงานในช่วง 3 ปีที่ผ่านมา ดังต่อไปนี้

หน่วย:ล้านบาท

  --------------------------------------------- ---------- ---------- ----------
                                                2549       2550       2551

  กระแสเงินสดสุทธิได้จากการดำเนินงาน                 923.75     702.52     731.54

  กระแสเงินสดสุทธิใช้ไปในการลงทุน                    (832.23)   (977.51)   (219.95)

  กระแสเงินสดสุทธิได้จาก (ใช้ไปใน) การจัดหาเงิน        250.06     (129.30)   (593.10)

  ผลกระทบของการเปลี่ยนแปลงอัตราแลกเปลี่ยนที่มีต่อเงินสด   (6.85)     82.44      (12.15)

  กระแสเงินสดสุทธิเพิ่มขึ้น (ลดลง) สุทธิ                 334.73     (321.85)   (93.66)
  --------------------------------------------- ---------- ---------- ----------

บริษัทและบริษัทย่อยมีกระแสเงินสดเปรียบเทียบสำหรับปี 2550 กับปี 2551 ได้ดังนี้

กระแสเงินสดสุทธิได้จากการดำเนินงานจำนวน 731.54 เพิ่มขึ้นจำนวน 29.02 ล้านบาท

กระแสเงินสดสุทธิใช้ในการลงทุนจำนวน 219.95 ล้านบาท ลดลงจำนวน 757.56 ล้านบาท
เนื่องจาก มีเงินสดรับจากการจำหน่ายที่ดิน อาคารและอุปกรณ์ จำนวน 263.56 ล้านบาท
แต่มีการลงทุนปรับปรุงโรงแรม ในเครือลดลงจากปีก่อนจำนวน 475.50 ล้านบาท

กระแสเงินสดสุทธิใช้ไปในการจัดหาเงินจำนวน 593.10 ล้านบาท เพิ่มขึ้นจำนวน 463.80
ล้านบาท เนื่องจากในระหว่างปี 2551 บริษัทและบริษัทย่อยได้มีการกู้ยืมเงินเพิ่ม
เพื่อทำการปรับปรุงโรงแรมต่างๆ ในขณะเดียวกัน
มีการจ่ายชำระคืนเงินกู้ก่อนครบกำหนดชำระและที่ครบกำหนดชำระในปี 2551 อย่างไรก็ตาม
บริษัทมีการจ่ายเงินปันผลให้แก่ผู้ถือหุ้นอย่างต่อเนื่องเช่นกันในช่วงเวลาเดียวกัน

อัตราส่วนสภาพคล่อง

  --------------------------------- ------ ---------- ---------- ----------
                                           2549       2550       2551

  อัตราส่วนสภาพคล่อง                   เท่า    1.37       0.93       0.78

  อัตราส่วนสภาพคล่องหมุนเร็ว             เท่า    1.04       0.63       0.49
  --------------------------------- ------ ---------- ---------- ----------

จากอัตราส่วนสภาพคล่องและอัตราส่วนสภาพคล่องหมุนเร็วของบริษัทปี 2551 ลดลงจากปี 2550
เนื่องจากบริษัทมีกระแสเงินสดคงเหลือจากการดำเนินงานลดลง
มากกว่าหนี้สินที่ลดลงจากการชำระคืน เงินกู้ยืม แม้ว่าบริษัทจะมีสภาพคล่องลดลง
บริษัทยังมีความสามารถในการชำระหนี้ได้ แต่หากบริษัท มีการลงทุนในการปรับปรุงตกแต่งโรงแรม
อาจทำให้กระแสเงินสดไม่เพียงพอ
ทั้งนี้หากบริษัทจำเป็นต้องใช้เงินลงทุนดังกล่าวยังสามารถใช้เงินกู้ยืมเพิ่มได้
เนื่องจากบริษัทมีอัตราส่วนของหนี้สินต่อส่วนของเจ้าของ ในอัตราค่อนข้างต่ำ

อัตราส่วนแสดงความสามารถในการบริหารหนี้สิน

+---------------------------------------+------+------+------+-------+
|                                       |      | 2549 | 2550 | 2551  |
+---------------------------------------+------+------+------+-------+
| อัตราส่วนหนี้สินต่อส่วนของผู้ถือหุ้น              | เท่า  | 0.58 | 0.62 | 0.46  |
+---------------------------------------+------+------+------+-------+
| อัตราส่วนความสามารถชำระดอกเบี้ย           |      |      |      |       |
+---------------------------------------+------+------+------+-------+
|   - กำไรก่อนรายการพิเศษ                 | เท่า  | 5.87 | 2.97 | 5.47  |
+---------------------------------------+------+------+------+-------+
|   - กำไรหลังรายการพิเศษ                 | เท่า  | 5.87 | 2.97 | 5.97  |
+---------------------------------------+------+------+------+-------+

ณ วันที่ 31 ธันวาคม 2551 บริษัทและบริษัทย่อยมีอัตราส่วนหนี้สินต่อทุนเท่ากับ 0.46 เท่า และ
ณ วันที่ 31 ธันวาคม 2550 เท่ากับ 0.62 เท่า
สาเหตุที่อัตราส่วนดังกล่าวลดลงนั้นเกิดจากเงินที่บริษัท และ
บริษัทย่อยได้มีการกู้ยืมเพื่อการลงทุนปรับปรุงโรงแรมอย่างต่อเนื่องและเพื่อเป็นทุนหมุนเวียนนั้นได้มีการชำระ
ในระหว่างปี และ
อัตราดังกล่าวต่ำกว่าเงื่อนไขที่ต้องคงไว้ตามสัญญาเงินกู้ซึ่งกำหนดให้ดำรงอัตราส่วนหนี้สินต่อทุนของบริษัทไม่ให้เกินอัตราส่วน
2 : 1 และความสามารถในการชำระดอกเบี้ยเท่ากับ 5.47 เพิ่มขึ้น จากปี 2550
เนื่องจากบริษัทและบริษัทย่อยยังมีสภาพคล่องในการชำระหนี้

อัตราส่วนแสดงความสามารถในการหากำไร

+---------------------------------------+------+------+------+-------+
|                                       |      | 2549 | 2550 | 2551  |
+---------------------------------------+------+------+------+-------+
| อัตรากำไรสุทธิก่อนรายการพิเศษ              | ร    | 7.11 | 3.68 | 5.81  |
|                                       | ้อยละ |      |      |       |
+---------------------------------------+------+------+------+-------+
| อัตรากำไรสุทธิหลังรายการพิเศษ              | ร    | 7.11 | 3.68 | 5.81  |
|                                       | ้อยละ |      |      |       |
+---------------------------------------+------+------+------+-------+
| อัตราผลตอบแทนผู้ถือหุ้น (ROE)               |      |      |      |       |
+---------------------------------------+------+------+------+-------+
|   - กำไรก่อนรายการพิเศษ                 | ร    | 6.01 | 3.15 | 5.54  |
|                                       | ้อยละ |      |      |       |
+---------------------------------------+------+------+------+-------+
|   - กำไรหลังรายการพิเศษ                 | ร    | 6.01 | 3.15 | 5.54  |
|                                       | ้อยละ |      |      |       |
+---------------------------------------+------+------+------+-------+
| อัตราผลตอบแทนของสินทรัพย์ (ROA)           |      |      |      |       |
+---------------------------------------+------+------+------+-------+
|   - กำไรก่อนรายการพิเศษ                 | ร    | 8.04 | 4.05 | 6.35  |
|                                       | ้อยละ |      |      |       |
+---------------------------------------+------+------+------+-------+
|   - กำไรหลังรายการพิเศษ                 | ร    | 8.04 | 4.05 | 6.35  |
|                                       | ้อยละ |      |      |       |
+---------------------------------------+------+------+------+-------+

จากอัตราส่วนดังกล่าวข้างต้น ในปี 2551 มีอัตรากำไรสุทธิ (Net profit margin)
เท่ากับร้อยละ 5.81 ของรายได้ ซึ่งกำไรดังกล่าวมีกำไรสุทธิจากการขายที่ดินจำนวน 170.16
ล้านบาท คิดเป็นร้อยละ 0.05 ของรายได้ อัตราผลตอบแทนผู้ถือหุ้น (ROE) เท่ากับร้อยละ 5.54
และมีอัตราผลตอบแทนของสินทรัพย์ (ROA) เท่ากับร้อยละ 6.35 เนื่องจาก
มีการลงทุนสินทรัพย์ถาวรเพิ่มขึ้น ได้แก่ การปรับปรุงตกแต่งโรงแรม
และห้องอาหารของโรงแรมต่างๆ ต่อเนื่องจากปี 2549
ซึ่งสินทรัพย์ที่ได้รับการปรับปรุงเหล่านี้จะมีประสิทธิภาพในการสร้างรายได้ซึ่งนำมาสู่ผลตอบแทนที่สูงขึ้นในปีต่อๆ
ไป

ปัจจัยที่อาจมีผลต่อผลการดำเนินงานหรือฐานะการเงินในอนาคต

1.  ปัจจัยภายนอกที่มีผลต่อธุรกิจโรงแรม

ในการดำเนินธุรกิจโรงแรมผลประกอบการของบริษัทจะขึ้นอยู่กับภาวะการท่องเที่ยวเป็นสำคัญ
ซึ่งอาจได้รับผลกระทบจากปจจัยภายนอกตางๆ ที่บริษัทไม่สารถควบคุมได้ เชน
เหตุการณ์ก่อการร้าย
ภัยธรรมชาติตางๆ หรือ การเกิดโรคระบาด เป็นต้น ในอดีต
ปจจัยภายนอกดังกลาวนั้นมีผลกระทบต่อ ผลการดำเนินงานของบริษัทแต่เพียงระยะสั้นเท่านั้น
แต่ในปี 2551 บริษัทและบริษัทย่อยได้รับผลกระทบ
ทางเศรษฐกิจที่เกิดขึ้นทั้งภายในและต่างประเทศและผลกระทบทางการเมืองที่เกิดขึ้นในประเทศด้วย
หากปัจจัยภายนอกดังกล่าวกระทบภาวะการท่องเที่ยวเป็นระยะเวลานาน อาจส่งผลกระทบต่อ
ผลการดำเนินงานของบริษัทอย่างมีนัยสำคัญ อย่างไรก็ตาม
บริษัทมีมาตรการรองรับผลกระทบโดยการทําประกันภัยคุมครองความเสี่ยงทุกประเภท (All
risks) และคุมครองการขาดรายไดจากการหยุดดําเนินธุรกิจ (Business Interruption)
คุมครองภัยจากการกอการราย เพื่อลดความเสี่ยงจากผลกระทบดังกล่าว

2.  ผลการดำเนินงานของบริษัทย่อย

โรงแรมดุสิตดีทู เชียงใหม่เป็นโรงแรมแห่งใหม่ที่เชียงใหม่ภายใต้เครื่องหมายการค้า “ดุสิตดีทู”
ซึ่งเป็นเครื่องหมายการค้าใหม่ของบริษัทและบริษัทย่อย บริษัทได้ลงทุนและทำการโฆษณา
และประชาสัมพันธ์อย่างต่อเนื่องภายหลังการเปิดตัวอย่างเป็นทางการในปลายปี 2549
ทั้งนี้หากผลการดำเนินงานของโรงแรมดังกล่าวไม่เป็นไปตามที่บริษัทและบริษัทย่อยไดทําการศึกษาความเปนไปไดของโครงการ
ในเบื้องต้น บริษัทและบริษัทย่อยอาจได้รับผลกระทบจากการลงทุนในโรงแรมดังกล่าว
และอาจทำให้รายได้ของบริษัทและบริษัทย่อยดังกล่าวไม่เป็นไปตามที่คาดไว้

3.  ธุรกิจรับจ้างบริหาร

โครงการรับจ้างบริหารโรงแรมใหม่ของบริษัทและบริษัทย่อยได้เลื่อนการเปิดโครงการ
จากกำหนดการเดิมที่กำหนดไว้ ประกอบกับภาวะเศรษฐกิจที่เกิดขึ้นในปี 2551
ทำให้รายได้ดังกล่าวไม่เป็น ไปตามที่คาดการณ์ไว้
บริษัทคาดว่าผลกระทบจากภาวะเศรษฐกิจนี้จะมีผลกระทบต่อไปในอีก 1-2 ปี

ค่าตอบแทนของผู้สอบบัญชี

สำหรับปี 2551 บริษัทชำระค่าตอบแทนของผู้สอบบัญชี ดังต่อไปนี้

1.  ค่าตอบแทนผู้ตรวจสอบบัญชีของบริษัทและบริษัทย่อยในประเทศ คือ บ. ไพร้ซวอเตอร์เฮาส์
    คูเปอร์ส เอบีเอเอส คิดเป็นมูลค่ารวมทั้งสิ้น 3.78 ล้านบาท

2.  ค่าตอบแทนผู้ตรวจสอบบัญชีของบริษัทย่อยในต่างประเทศ คือ Isla Lipana & Co. (a
    member of PricewaterhouseCoopers), Makati City, Philippines
    คิดเป็นมูลค่ารวมทั้งสิ้น 0.61 ล้านเปโซ

3.  ค่าตอบแทนของงานบริการอื่น คือ ค่าที่ปรึกษาเรื่องการรวมศูนย์ระบบบัญชีและจัดซื้อ โดย บ.
    ไพร้ซวอเตอร์เฮาส์คูเปอร์ส เอฟเอเอส ในปี 2551 ไม่มีการจ่ายชำระ